Title: Návrh
Author: gabriela.meszarosova
Last saved by: sulik
Company: Advok. kanc. E. V.

n á v r h 

Z á k o n

z........... 2003,

ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov
 a o zmene a doplnení niektorých zákonov 

	Národná rada Slovenskej republiky sa uzniesla na tomto zákone:

Čl. I
Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. a zákona č. 670/2002 Z. z. sa mení a dopĺňa takto:
	
	1. V § 5 ods. 2 sa na konci pripájajú tieto slová: 
	„alebo občana, ktorému bolo uložené disciplinárne opatrenie zbavenia výkonu exekútorského úradu , disciplinárne opatrenie vyčiarknutia zo zoznamu advokátov , disciplinárne opatrenie vyčiarknutia zo zoznamu komerčných právnikov, disciplinárne opatrenie zbavenia výkonu notárskeho úradu alebo disciplinárne opatrenie zbavenia výkonu funkcie prokurátora.^4a)“.

Poznámka pod čiarou k odkazu 4a znie:
„4a) Zákon Slovenskej národnej rady č. 129/1991 Zb. o komerčných právnikoch v znení neskorších predpisov, zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov, zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov, zákon Slovenskej národnej rady č. 132/1990 Zb. o advokácii v znení zákona č. 302/1999 Z. z.“.

2. V  § 5 odsek 5  znie: 
„(5) Za bezúhonnú sa na účely tohto zákona nepovažuje fyzická osoba, ktorá bola právoplatne odsúdená za úmyselný trestný čin, a to aj v prípade, ak jej bolo odsúdenie za úmyselný trestný čin zahladené alebo na ktorú sa hľadí, akoby nebola pre takýto trestný čin odsúdená podľa osobitného predpisu^4b). Bezúhonnosť sa preukazuje odpisom registra trestov nie starším ako tri mesiace ^5).“ .

Poznámky pod čiarou k odkazom 4b a 5 znejú:
  „4b) Trestný zákon v znení neskorších predpisov.
     5) Zákon č. 311/1999 Z. z. o registri trestov v znení neskorších predpisov.“.

	3. V § 12 ods. 3 sa na konci pripájajú tieto slová:
 „na návrh predsedu súdu, na ktorý má byť sudca dočasne pridelený a po predchádzajúcom vyjadrení predsedu súdu, na ktorom sudca pôsobí.“.

4. V  § 14 ods. 1 sa na konci pripájajú tieto vety:
 „Preložiť sudcu možno iba na voľné miesto sudcu určené ministrom podľa osobitného zákona^7). K preloženiu sudcu na iný súd sa vopred vyjadruje predseda súdu, na ktorý má byť sudca preložený a predseda súdu, na ktorom sudca pôsobí, okrem preloženia sudcu na základe disciplinárneho opatrenia.“.

Poznámka pod čiarou k odkazu 7 znie:
 „7) § 36 ods. 1 zákona č. 335/1991 Zb. o súdoch a sudcoch v znení neskorších predpisov.“.

5. § 14 sa dopĺňa odsekom 4, ktorý znie:
„(4) Na súd nižšieho stupňa súdna rada sudcu preloží na základe rozhodnutia disciplinárneho senátu.“.

6. V § 18 ods. 3 sa na konci pripája táto veta:
 „Ak sú dôvody na odvolanie z funkcie sudcu podľa odseku 2, minister oznámi túto skutočnosť súdnej rade.“.

7. V § 21 ods. 5 sa na konci pripájajú tieto slová:
 „alebo ak bolo disciplinárne konanie zastavené z dôvodu vzdania sa funkcie sudcu.“.

8. V § 22 odseky 2 a 3 znejú: 
	„ (2) O dočasnom pozastavení výkonu funkcie sudcu rozhoduje 
a)	súdna rada, ak ide o predsedu najvyššieho súdu a podpredsedu najvyššieho súdu,
b)	minister v ostatných prípadoch.
	 (3) Rozhodnutie podľa odseku 2 písm. b) môže súdna rada na návrh dotknutého sudcu zrušiť do  30 dní od oznámenia rozhodnutia.“.	 

9.	 V § 25 ods. 4 sa za slovo „ministerstvo“ vkladajú slová „spravodlivosti Slovenskej republiky (ďalej len „ministerstvo“)“.

10. V § 27  ods. 1 písmeno c) znie:
 „c) na návrh osoby, ktorá je oprávnená podať návrh na začatie disciplinárneho konania (§ 120 ods. 2)“. 

11. V § 27 sa odsek 2 dopĺňa písmenom d), ktoré znie:
 „d) stanoviska predsedu kolégia a predsedu senátu.“. 

12. V § 28 odsek 1 znie:
 „(1) Predseda súdu, na ktorom je zriadená sudcovská rada, vyhlasuje výberové konanie na obsadenie voľného miesta sudcu určeného ministrom podľa osobitného zákona^7) .“. 
13. V § 29 ods. 1 druhá veta znie: „Členov výberovej komisie vymenúva predseda súdu vždy po vyhlásení výberového konania; predseda súdu vymenúva troch členov výberovej komisie na návrh príslušnej sudcovskej rady, jedného člena výberovej komisie na návrh súdnej rady a jedného člena výberovej komisie na návrh ministerstva.“.

14. § 30 sa dopĺňa odsekmi 12 a 13, ktoré znejú: 
„(12) Sudca je povinný na vyzvanie predsedu súdu alebo podpredsedu súdu podrobiť sa vyšetreniu na zistenie alkoholu v krvi, ktoré sa vykonáva dychovou skúškou prístrojom, ktorým sa určí objemové percento alkoholu v krvi alebo lekárskemu vyšetreniu odberom krvi alebo iného biologického materiálu, ak má predseda súdu alebo podpredseda súdu dôvodné podozrenie, že sudca vykonáva funkciu sudcu počas nariadenej pohotovosti sudcu, alebo počas pracovného času sudcu v priestoroch súdu pod vplyvom alkoholu, omamnej alebo psychotropnej látky. Skúšku, alebo vyšetrenie oprávnené osoby vykonávajú v priestoroch, ktoré nie sú určené pre účasť alebo pohyb verejnosti.
(13) Sudca je povinný oboznámiť predsedu súdu so skutočnosťami, ktoré sú mu známe a ktoré zjavne môžu byť obsahom návrhu na začatie disciplinárneho konania. “. 
15. § 32 sa dopĺňa odsekom 7, ktorý znie:
„(7) Vyhlásenie podľa § 31 ods. 1, oznámenie podľa § 31 ods. 3 a majetkové priznanie  zverejňuje ministerstvo na voľne prístupnej internetovej stránke.“.

16.  V § 34 sa vkladá nový odsek 1, ktorý  znie:
  „ (1) Každý sudca má za rovnakých podmienok rovnaké práva a povinnosti. Sudca nemôže byť zvýhodňovaný alebo znevýhodňovaný pre jeho právne názory vyjadrené v rozhodovaní alebo pre jeho názory a postoje sudcu, člena sudcovskej rady alebo  súdnej rady. “.
Doterajšie odseky  1 až 6 sa označujú ako odseky 2 až 7. 

17.  V § 34 ods. 3 sa nad slovo „práce“ umiestňuje odkaz 14a. 

Poznámka pod čiarou k odkazu 14a znie: 
„14a) § 17, 26 a 27 zákona č. 335/1991 Zb. o súdoch a sudcoch v znení neskorších predpisov.“.

18. V § 41 ods. 1 sa na konci tretej vety bodka nahrádza bodkočiarkou a pripájajú sa tieto slová: 
„ ak o žiadosti v tejto lehote nerozhodne, považuje sa za schválenú.“. 

19.  V nadpise tretej časti sa vypúšťa slovo „sudcov“.
                                      
20.  § 116 vrátane nadpisu znie: 
„§ 116
Disciplinárne previnenie

    (1) Disciplinárnym  previnením  je  
a) zavinené  nesplnenie alebo porušenie povinností  sudcu, 
b) správanie, ktoré  vzbudzuje oprávnené pochybnosti  o nezávislosti a nestrannosti sudcu  pri  rozhodovaní,  o  nezaujatosti  sudcu  voči  účastníkom konania  a  o  úsilí  ukončiť  súdne  konanie  spravodlivo  a bez zbytočných  prieťahov,  
c) nepreukázanie požadovaných výsledkov podľa zásad hodnotenia sudcov schválených podľa  osobitného predpisu ^28a) na  základe hodnotenia práce   sudcu,     
d)  nesplnenie  povinnosti podať majetkové priznanie podľa § 32 ods. 1 ani v lehote ustanovenej podľa § 33 ods. 1, alebo nespôsobilosť sudcu hodnoverným spôsobom preukázať zdroj majetkových prírastkov, ktoré zjavne presahujú súhrn jeho platov a iných vyčíslených príjmov,
e) porušenie povinností pri výkone štátnej správy súdu.

    (2) Závažným  disciplinárnym  previnením  je  
a) vedomé porušenie povinnosti sudcu rozhodovať nestranne a nezaujato, 
b) konanie uvedené v odseku 1  ak vzhľadom na povahu  porušenej  povinnosti,  spôsob  konania,  mieru zavinenia, opakovanie  alebo  iné  priťažujúce  okolnosti  je jeho škodlivosť zvýšená,
c) opakované porušenie povinností pri výkone štátnej správy súdu, pokračovanie v porušovaní zákona napriek výzve na jeho odstránenie alebo také porušenie zákona, ktoré vážne ohrozuje dôveryhodnosť a chod súdnictva, 
d) opakované nesplnenie povinnosti podať majetkové priznanie podľa § 32 ods. 1 ani v lehote ustanovenej podľa § 33 ods. 1,  úmyselné   uvedenie   neúplných  údajov  alebo nepravdivých  údajov   v  majetkovom  priznaní   alebo  v čestnom vyhlásení podľa § 32, alebo opakovaná nespôsobilosť sudcu hodnoverným spôsobom preukázať zdroj svojich majetkových prírastkov, ktoré zjavne presahujú súhrn jeho platov a iných vyčíslených príjmov,
e) zavinené konanie sudcu, ktoré má za následok prieťahy  v disciplinárnom konaní,
f) svojvoľné rozhodnutie sudcu, ktoré zjavne nemá oporu v právnom poriadku,
g) zavinené konanie sudcu, ktoré má za následok prieťahy v  konaní.

 (3) Závažné disciplinárne previnenie nezlučiteľné s funkciou sudcu je 
a) výkon funkcie sudcu počas nariadenej pohotovosti sudcu a počas pracovného času v priestoroch súdu pod vplyvom alkoholu, omamných látok alebo psychotropných látok, 
b) spáchanie závažného disciplinárneho previnenia, napriek tomu, že už mu bolo za závažné disciplinárne previnenie uložené disciplinárne opatrenie, 
c) nespôsobilosť sudcu hodnoverným spôsobom preukázať zdroj značných  majetkových prírastkov, ktoré zjavne presahujú súhrn jeho platov a iných vyčíslených príjmov.“.

21. V § 117 odseky 1 až 8 znejú:

„(1) Za   disciplinárne  previnenie   disciplinárny  súd  uloží niektoré z týchto disciplinárnych opatrení
 a) napomenutie,
 b) zníženie  funkčného platu  až o  15% na  obdobie najviac troch mesiacov a pri opätovnom  disciplinárnom previnení, ktorého sa sudca dopustil v čase pred zahladením disciplinárneho postihu, na obdobie najviac šiestich mesiacov, 
c) odvolanie z funkcie predsedu súdu alebo podpredsedu súdu, ak ide o previnenie podľa § 116 ods. 1 písm. e),
d) vydanie  a  zverejnenie rozhodnutia o tom, že  dotknutý sudca v  príslušnom roku nepreukázal zákonom ustanoveným spôsobom zdroj   svojich  majetkových  prírastkov.
(2)  Disciplinárne opatrenia podľa odseku 1 možno uložiť  jednotlivo alebo popri  sebe. Odvolanie z funkcie predsedu súdu alebo podpredsedu súdu sa uloží vždy, ak sudca spáchal disciplinárne previnenie podľa § 116 ods. 1 písm. e). Za disciplinárne  previnenie podľa § 116 ods. 1 písm. d)  disciplinárny súd uloží aj disciplinárne opatrenie podľa § 117 ods. 1 písm. d). 
    (3) Za priestupok  alebo za iné porušenie  zákona možno uložiť za podmienok ustanovených osobitnými predpismi^28b) tieto disciplinárne opatrenia
 a) napomenutie,
 b) pokutu vo výške ustanovenej osobitnými predpismi^28b),
 c) zákaz  činnosti  s  výnimkou   výkonu  funkcie  sudcu  na  čas
    ustanovený osobitnými predpismi^28b),
 d) prepadnutie veci.
 (4) Disciplinárne opatrenia podľa odseku 3 možno uložiť jednotlivo alebo popri sebe; napomenutie nemožno uložiť spolu s iným opatrením uvedeným v odseku 3.
    (5) Za závažné  disciplinárne previnenie alebo  za priestupok, ktorý  má  súčasne  povahu  závažného  disciplinárneho previnenia, disciplinárny súd uloží niektoré z týchto disciplinárnych opatrení 
 a) preloženie sudcu na súd  nižšieho stupňa,
b) zníženie  funkčného platu  o 50 až 70 % na  obdobie  troch mesiacov až jedného roka, 
c ) odvolanie z funkcie sudcu,
d) odvolanie z funkcie predsedu súdu alebo podpredsedu súdu, ak ide o závažné disciplinárne previnenie podľa § 116 ods. 2 písm. c) alebo
e) vydanie  a  zverejnenie rozhodnutia o tom, že  dotknutý sudca v  príslušnom roku nepreukázal  spôsobom predpokladaným  zákonom  zdroj   svojich  majetkových  prírastkov, čím  mohol narušiť vážnosť  a dôstojnosť funkcie  sudcu alebo  ohroziť   dôveru  v  nezávislé,   nestranné  a spravodlivé rozhodovanie súdov.
(6)  Disciplinárne opatrenia  podľa odseku 5 možno uložiť  jednotlivo alebo popri  sebe. Odvolanie z funkcie sudcu  okrem závažného disciplinárneho previnenia podľa § 116 ods. 2 písm. d, nemožno  uložiť  spolu s  iným opatrením v odseku 5. Za závažné disciplinárne  previnenie podľa § 116 ods. 2 písm. d)  disciplinárny súd uloží aj disciplinárne opatrenie podľa § 117 ods. 5 písm. e). Odvolanie z funkcie predsedu súdu alebo podpredsedu súdu sa uloží vždy, ak sudca spáchal závažné disciplinárne previnenie podľa § 116 ods. 2 písm. c).
(7) Disciplinárnym opatrením  za  závažné disciplinárne previnenie nezlučiteľné s funkciou sudcu je vždy odvolanie z funkcie sudcu. 
(8) Disciplinárny súd pri ukladaní disciplinárneho opatrenia prihliada najmä na rozsah a povahu porušenej povinnosti, spôsob konania, následok a mieru zavinenia.“.

Poznámka pod čiarou k odkazu 28b znie: 
„ 28b) Napríklad zákon Slovenskej národnej rady č. 372/1990 Zb. o priestupkoch v znení neskorších predpisov.“. 
 	
Doterajšie odseky 7 až 9 sa označujú ako odseky 9 až 11.

 22. V § 119 odsek 3 znie:
„(3) Sudcov disciplinárneho súdu volí súdna rada na obdobie troch rokov z kandidátov navrhnutých sudcovskými radami, ministrom a národnou radou zo sudcov  všeobecných súdov.  Ak bol ten istý kandidát navrhnutý viacerými navrhovateľmi na sudcu disciplinárneho súdu, súdna rada si od toho, koho návrh bol doručený neskôr, bez zbytočného odkladu vyžiada nový návrh kandidáta.“.

	23. V § 119 sa za odsek 3 vkladajú nové odseky 4 a 5, ktoré znejú: 
  „(4) Za sudcu disciplinárneho súdu môže byť zvolený len sudca, 
a) ktorý vo funkcii sudcu pôsobí najmenej päť rokov,  
b) proti ktorému sa nevedie disciplinárne konanie,
c) ktorému nebolo uložené disciplinárne opatrenie,
d) ktorý nie je členom súdnej rady, predsedom súdu alebo podpredsedom súdu (ďalej len „sudca disciplinárneho súdu“). 
(5) Sudca nemôže byť členom disciplinárneho senátu, ktorý rozhoduje o jeho osobe. Sudca môže byť zvolený za sudcu disciplinárneho súdu najviac dve po sebe nasledujúce funkčné obdobia. Sudca disciplinárneho súdu sa môže tejto funkcie vzdať len ak sa súčasne vzdá aj funkcie sudcu.“.

Doterajšie odseky 4 až 9 sa označujú ako odseky 6 až 11. 

24.  V § 119 ods. 7 sa v druhej vete vypúšťajú slová „vždy zo sudcov najvyššieho súdu“.

25. V § 119 odsek 8 znie: 
„(8) Disciplinárny senát prvého stupňa je trojčlenný; jeden člen disciplinárneho senátu je zvolený z kandidátov navrhnutých sudcovskou radou, jeden člen z kandidátov navrhnutých národnou radou a jeden člen z kandidátov navrhnutých ministrom. Odvolací disciplinárny senát je päťčlenný; jeden člen je zvolený z kandidátov navrhnutých sudcovskou radou, dvaja členovia z kandidátov navrhnutých ministrom, a dvaja členovia z kandidátov navrhnutých národnou radou.“.

26. V § 119 ods. 10  písm. c) sa vypúšťajú slová „za člena sudcovskej rady alebo“. 

27. V § 120 ods. 1 sa v druhej vete za slovo „konaní“ vkladajú slová „alebo orgán prejednávajúci priestupok“.

28. V § 120 odsek 3 znie:
 „ (3) Ak podáva návrh na začatie disciplinárneho konania oprávnený orgán podľa odseku 2 písm. b) až e), je povinný bez zbytočného odkladu oznámiť podanie návrhu na začatie disciplinárneho konania ministrovi.“.

29. § 126 sa dopĺňa odsekom 5, ktorý znie: 
„(5) Sudca, proti ktorému sa disciplinárne konanie vedie a orgán, ktorý návrh na začatie disciplinárneho konania podal sú povinní označiť dôkazy na preukázanie svojich tvrdení najneskôr na ústnom pojednávaní. Disciplinárny súd môže vykonať aj také dôkazy, ktoré nie sú navrhnuté. Disciplinárny súd rozhoduje na základe skutkového stavu zisteného z vykonaných dôkazov, ako aj na základe skutočností, ktoré neboli sporné, ak o nich alebo o ich pravosti nemá dôvodné a závažné pochybnosti.“. 

30. V § 129 ods. 7 sa na konci pripája táto veta:
 „Ak rozhodnutie disciplinárneho senátu nebolo prijaté jednomyseľne, rozhodnutie  obsahuje aj názor odlišný od názoru väčšiny i s jeho stručným odôvodnením. Predseda disciplinárneho senátu doručí rozhodnutie disciplinárneho senátu súdnej rade, ktorá zabezpečí jeho zverejnenie na voľne prístupnej internetovej stránke.“.

31. V § 133 ods. 3 sa číslo „2“ nahrádza číslom „3“.

32.  § 134 znie:
„§ 134
(1) Disciplinárny postih za disciplinárne previnenie, priestupok alebo za iné porušenie zákona sa zahladzuje   po uplynutí piatich rokov od právoplatnosti rozhodnutia o uložení disciplinárneho opatrenia.
(2) Disciplinárny postih  za závažné disciplinárne previnenie, za ktoré nebolo uložené disciplinárne opatrenie odvolanie z funkcie sudcu sa zahladzuje po uplynutí siedmich  rokov od právoplatnosti rozhodnutia o uložení disciplinárneho opatrenia.“.

33. V § 135 sa slová „§ 117 ods. 5“ nahrádzajú slovami „§ 117 ods. 1 písm. d) a § 117 ods. 5  písm. e) “. 

34. Za § 151a sa vkladá § 151b, ktorý vrátane nadpisu znie: 
„§ 151b
Prechodné ustanovenia k úpravám účinným od 1. júla 2003

	(1) Sudca zvolený do funkcie pred nadobudnutím účinnosti tohto zákona nemusí preukazovať bezúhonnosť  podľa tohto zákona.
	(2) Ak voľné miesto sudcu určené ministrom podľa osobitného zákona  možno  obsadiť justičným čakateľom, ktorý sa stal justičným čakateľom pred nadobudnutím účinnosti tohto zákona, ustanovenie § 28 ods. 1 sa nepoužije. Ak voľné miesto možno obsadiť viacerými justičnými čakateľmi, ktorí sa stali justičnými čakateľmi pred nadobudnutím účinnosti tohto zákona, predseda súdu, na ktorom je zriadená sudcovská rada, vyhlasuje výberové konanie iba pre týchto justičných čakateľov. 
 (3) Sudcovia disciplinárnych súdov ustanovení do funkcie podľa doterajších predpisov zostávajú vo funkciách až do ustanovenia sudcov disciplinárnych súdov podľa tohto zákona, ak tento zákon neustanovuje inak.. 
(4) Návrh kandidátov za sudcu disciplinárneho súdu oznámi súdnej rade sudcovská rada, národná rada a minister do 60 dní od nadobudnutia účinnosti tohto zákona. Súdna rada zvolí členov disciplinárnych senátov a predsedov disciplinárnych senátov  podľa tohto zákona do 75 dní od nadobudnutia účinnosti tohto zákona. 
(5)  Disciplinárne previnenia a priestupky spáchané pred nadobudnutím účinnosti tohto zákona sa posudzujú podľa doterajších právnych predpisov. 
(6) Disciplinárne konania začaté pred nadobudnutím účinnosti tohto zákona sa dokončia podľa doterajších právnych predpisov. 
(7) Disciplinárne konania začaté pred nadobudnutím účinnosti tohto zákona dokončia v prvom stupni doterajšie disciplinárne senáty prvého stupňa. O odvolaní proti rozhodnutiu disciplinárneho senátu prvého stupňa podanom do účinnosti tohto zákona rozhodne doterajší odvolací disciplinárny senát. O odvolaní proti rozhodnutiu disciplinárneho senátu prvého stupňa podanom po účinnosti tohto zákona rozhodne odvolací disciplinárny senát podľa tohto zákona. 
(8) Sudcovi nemožno uložiť za disciplinárne previnenie, ktorého sa dopustil pred dňom nadobudnutia účinnosti tohto zákona, prísnejšie disciplinárne opatrenie, než aké bolo možné uložiť podľa doterajších predpisov.“.
	
Čl. II
Zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov sa mení a dopĺňa takto:

1.	V § 3 odsek 4 znie: 
 „(4) Za bezúhonnú sa na účely tohto zákona nepovažuje fyzická osoba, ktorá bola právoplatne odsúdená za úmyselný trestný čin, a to aj v prípade, ak jej bolo odsúdenie za úmyselný trestný čin zahladené alebo na ktorú sa hľadí, akoby nebola pre takýto trestný čin odsúdená podľa osobitného predpisu^1a). Bezúhonnosť sa preukazuje odpisom registra trestov nie starším ako tri mesiace ^1b).“.

Poznámky pod čiarou k odkazom 1a a 1b znejú: 
„ 1a) Trestný zákon v znení neskorších predpisov.
 1b ) Zákon č. 311/1999 Z. z. o registri trestov v znení neskorších predpisov.“.

2. § 3 sa dopĺňa odsekom 5, ktorý znie:
„(5) Funkcia člena súdnej rady je nezlučiteľná s funkciou predsedu Najvyššieho kontrolného úradu Slovenskej republiky alebo podpredsedu Najvyššieho kontrolného úradu Slovenskej republiky, prokurátora, príslušníka Policajného zboru Slovenskej republiky a príslušníka Slovenskej informačnej služby.“.

     3. V § 6 ods. 1 sa vypúšťajú slová „program navrhuje“.

      4. V § 6 sa za odsek 1 vkladá nový odsek 2, ktorý znie:
	„(2) Program zasadnutia súdnej rady navrhuje predseda súdnej rady. Každý člen súdnej rady je oprávnený navrhnúť zmenu alebo doplnenie programu zasadnutia súdnej rady. Ak najmenej traja členovia súdnej rady navrhnú zmenu alebo doplnenie  programu, predseda súdnej rady zaradí tento návrh do programu; v tomto prípade sa ustanovenie odseku 3 nepoužije. “.
Doterajšie odseky 2 až 5 sa označujú ako odseky 3 až 6 .

5. V § 6 ods. 5 sa za slovo „republiky“ vkladajú slová „(ďalej len „najvyšší súd“).“.

   6.  § 6 sa dopĺňa odsekmi 7 až 10, ktoré znejú:
	„(7) Člen súdnej rady nemá hlasovacie právo pri rozhodovaní o veciach, ktoré sa ho priamo dotýkajú. Ustanovenie odseku 6 tým nie je dotknuté.
(8) Hlasovanie súdnej rady je verejné, to neplatí ak súdna rada rozhoduje o návrhu kandidáta na vymenovanie sudcu,  o návrhu na vymenovanie  a odvolanie predsedu najvyššieho súdu, o návrhu na vymenovanie a odvolanie podpredsedu najvyššieho súdu kedy je hlasovanie súdnej rady tajné. Podrobnosti o spôsobe hlasovania súdnej rady upraví rokovací poriadok súdnej rady.
(9) Jedno vyhotovenie uznesenia súdnej rady o návrhu súdnej rady na vymenovanie sudcu,  odvolanie  sudcu,  pridelení sudcu  alebo  preložení sudcu je predseda súdnej rady povinný bez zbytočného odkladu zaslať ministrovi spravodlivosti Slovenskej republiky (ďalej len „minister“). 
(10) Predseda súdnej rady zabezpečí zverejnenie informácií o činnosti súdnej rady na voľne prístupnej internetovej stránke, najmä termín zasadnutia súdnej rady, návrh programu, prijaté uznesenia súdnej rady, zápisnicu z hlasovania a zápisnicu zo zasadnutia súdnej rady.“.
 
7.  V § 7 ods. 1 sa za slová „je neverejné, ak“ vkladajú slová „zákon neustanovuje inak alebo“.

8. V § 7 ods. 2 sa slová „e) a f)“ nahrádzajú slovami „e) až g)“. 

9.   Za § 7 sa vkladá  § 7a, ktorý vrátane nadpisu znie:
„§ 7a
Rozhodovanie súdnej rady o návrhu na vymenovanie sudcu do funkcie predsedu najvyššieho súdu a podpredsedu najvyššieho súdu 

	(1) Návrh na vymenovanie predsedu najvyššieho súdu alebo podpredsedu najvyššieho súdu predkladá súdna rada prezidentovi na základe výsledkov ňou uskutočnených volieb; voľby sa konajú na verejnom zasadnutí súdnej rady.
	(2) Kandidátov na predsedu najvyššieho súdu a podpredsedu najvyššieho súdu môže súdnej rade navrhnúť člen súdnej rady, sudcovské rady, stavovské organizácie sudcov, minister a národná rada.
	(3) Deň a čas konania volieb vyhlasuje predseda súdnej rady najneskôr 30 dní pred ich konaním. Predseda súdnej rady oznámi členom súdnej rady,  sudcovským radám, stavovským organizáciám sudcov, ministrovi a národnej  rade vyhlásenie volieb s výzvou na predloženie kandidátov na predsedu najvyššieho súdu alebo podpredsedu najvyššieho súdu v lehote, ktorá nesmie byť kratšia ako 15 dní  odo dňa doručenia oznámenia o vyhlásení volieb. 
	(4) Kandidáti na predsedu najvyššieho súdu alebo podpredsedu najvyššieho súdu majú právo zúčastniť sa zasadnutia súdnej rady, na ktorom sa konajú voľby predsedu najvyššieho súdu alebo podpredsedu najvyššieho súdu. Predseda súdnej rady zabezpečí doručenie pozvánky kandidátom na zasadnutie súdnej rady najneskôr 7 dní pred dňom konania volieb.
	(5) Súdna rada vytvorí pre všetkých kandidátov na predsedu najvyššieho súdu alebo podpredsedu najvyššieho súdu rovnaké podmienky na prezentáciu svojej osoby a svojej predstavy o pôsobení vo funkcii predsedu najvyššieho súdu alebo podpredsedu najvyššieho súdu.
	(6) Podrobnosti o navrhovaní kandidátov na predsedu najvyššieho súdu alebo podpredsedu najvyššieho súdu, o organizácii a o priebehu volieb kandidáta na predsedu najvyššieho súdu alebo podpredsedu najvyššieho súdu a o spôsobe vyhlásenia výsledkov tejto voľby upraví rokovací poriadok súdnej rady.“.

10. V § 9 ods. 4 sa slová „Najvyššieho súdu Slovenskej republiky“ nahrádzajú slovami „najvyššieho súdu.“.

11. V § 26  ods. 1 písm. c) sa vypúšťa text „ak bol právoplatným rozhodnutím súdu pozbavený spôsobilosti na právne úkony alebo ak jeho spôsobilosť na právne úkony bola obmedzená, alebo ak nie je spôsobilý zo zdravotných dôvodov podľa lekárskeho posudku, rozhodnutia orgánu štátnej zdravotnej správy alebo orgánu sociálneho zabezpečenia vykonávať svoju funkciu dlhšie ako jeden rok“. 

12. V § 26 odsek 2 znie:
 „(2) Ak člen súdnej rady písomne oznámi vzdanie sa funkcie člena súdnej rady predsedovi súdnej rady, funkcia člena súdnej rady mu zaniká uplynutím dvoch kalendárnych mesiacov od doručenia oznámenia predsedovi súdnej rady.“.

13. Za § 28 sa vkladá § 29, ktorý vrátane nadpisu znie: 

“§ 29
Prechodné ustanovenie k úpravám účinným od 1. júla 2003

	Člen súdnej rady zvolený do funkcie pred nadobudnutím účinnosti tohto zákona nemusí preukazovať bezúhonnosť  podľa tohto zákona.“.

Čl. III
Zákon č. 335/1991 Zb. o súdoch a sudcoch v znení zákona č. 264/1992 Zb., zákona Národnej rady Slovenskej republiky č. 12/1993 Z. z., zákona Národnej rady Slovenskej republiky č. 307/1995 Z. z., zákona Národnej rady Slovenskej republiky  č. 328/1996 Z. z.,  zákona č. 385/2000 Z. z. ,zákona č. 185/2002 Z. z. a zákona č. 425/2002 Z. z . sa mení a dopĺňa takto:

1.	V § 17 ods. 1 sa tretia veta nahrádza vetou „Sudca môže byť preložený do iného kolégia len s jeho súhlasom.“.

2.	 V § 19 odsek 2 znie: „(2) Predseda najvyššieho súdu zvoláva plénum najvyššieho súdu, navrhuje jeho program a vedie jeho rokovanie. Predseda najvyššieho súdu je povinný zvolať plénum, ak o to požiada písomne najmenej tretina sudcov najvyššieho súdu alebo nadpolovičná väčšina všetkých členov sudcovskej rady najvyššieho súdu s  návrhom programu rokovania. Ak predseda najvyššieho  súdu  nezvolá plénum do 10 dní od doručenia písomnej žiadosti, zvolá ho predseda sudcovskej rady najvyššieho súdu alebo podpredseda sudcovskej rady najvyššieho súdu. Program rokovania schvaľuje plénum.“.

3.	V § 26  sa odsek 3 dopĺňa písmenom h), ktoré znie: „h)  aj spôsob a podmienky zaradenia sudcov do jednotlivých kolégií, ak  ide o rozvrh práce najvyššieho súdu.“.

4.	V § 36 ods. 1 sa za slovo „sudcov“ vkladajú slová „a počet voľných miest sudcov na jednotlivých súdoch“.

5.	Za § 39 sa vkladá § 39a, ktorý znie: 

„§ 39a
 Povinnosti súdnych funkcionárov

(1)	Sudca, ktorý bol vymenovaný do funkcie predsedu súdu alebo podpredsedu súdu sa musí zdržať všetkého, čo by mohlo narušiť vážnosť a dôstojnosť funkcie predsedu súdu alebo podpredsedu súdu alebo ohroziť dôveru v nezávislý, nestranný a spravodlivý výkon tejto funkcie.
(2)	Sudca, ktorý bol vymenovaný do funkcie predsedu súdu alebo podpredsedu súdu je povinný
a)	vykonávať svoju funkciu svedomito, riadne a včas plniť svoje povinnosti orgánu správy súdov,
b)	voči sudcom súdu, správu ktorého vykonáva, pristupovať  nezaujato a  zachovávať za rovnakých podmienok ich rovnaké práva a povinnosti; nemôže zvýhodňovať alebo znevýhodňovať  sudcu pre jeho právne názory vyjadrené v rozhodovaní alebo pre jeho názory a postoje člena sudcovskej rady alebo sudcu,
c)	nenechať sa pri výkone svojej funkcie ovplyvniť osobnými záujmami, alebo záujmami politických strán, politických hnutí, verejnou mienkou alebo oznamovacími prostriedkami,
d)	vyzvať sudcu podrobiť sa vyšetreniu na zistenie alkoholu, ktoré sa vykonáva dychovou skúškou prístrojom, ktorým sa určí objemové percento alkoholu v krvi alebo lekárskemu vyšetreniu odberom krvi alebo iného biologického materiálu, ak má dôvodné podozrenie, že sudca vykonáva funkciu sudcu počas trvania nariadenej pohotovosti, alebo v priestoroch súdu počas pracovného času sudcu pod vplyvom alkoholu, omamnej alebo psychotropnej látky, 
e)	na vyzvanie predsedu súdu vyššieho stupňa alebo podpredsedu súdu vyššieho stupňa podrobiť sa vyšetreniu na zistenie alkoholu, ktoré sa vykonáva dychovou skúškou prístrojom, ktorým sa určí objemové percento alkoholu v krvi alebo lekárskemu vyšetreniu odberom krvi alebo iného biologického materiálu.

(3)	Predseda súdu je povinný, ak podáva návrh na začatie disciplinárneho konania, zisťovať potrebné skutočnosti a zabezpečiť vykonanie dôkazov, ktoré môžu byť obsahom návrhu na začatie  disciplinárneho konania. 
(4)	Predseda súdu a podpredseda súdu je povinný zdržať sa verejného vyslovovania svojho názoru o veciach prejednávaných súdom, správu ktorého vykonáva.“.

6.	 § 58 znie: 
„§ 58
	 (1) Na štátnej správe súdov sa zúčastňujú sudcovské rady, ktoré sa zriaďujú na krajských súdoch, Vyššom vojenskom súde a najvyššom súde. 
	(2) Sudcovská rada sa skladá  najviac z pätnástich sudcov. Členov  sudcovskej rady volí zhromaždenie  sudcov v tajnom hlasovaní.  
	(3) Sudcovská rada si zo svojich členov volí a odvoláva  predsedu a dvoch podpredsedov. 
	(4) Zhromaždenie sudcov krajského súdu a Vyššieho vojenského súdu tvoria všetci sudcovia týchto súdov a sudcovia prvostupňových súdov v ich územnom obvode. Zhromaždenie sudcov najvyššieho súdu tvoria sudcovia tohto súdu.  
(5) Zasadanie  zhromaždenia  sudcov  zvoláva  a  vedie  vekovo starší podpredseda  sudcovskej rady. Ak  podpredsedovia sudcovskej rady nie  sú ešte zvolení,  zasadanie zhromaždenia sudcov  zvoláva a vedie prípravný výbor zložený z troch vekovo najstarších sudcov.
   (6) Zhromaždenie sudcov  je schopné uznášať sa,  ak je na jeho zasadaní  prítomná   nadpolovičná  väčšina  sudcov.   Na  platnosť uznesenia  zhromaždenia  sudcov  je  potrebný súhlas nadpolovičnej väčšiny  sudcov  prítomných  na  zasadaní.  Podrobnosti o rokovaní zhromaždenia sudcov  a o voľbách  členov sudcovskej rady  upravuje rokovací a volebný poriadok schválený zhromaždením sudcov.
	(7) Rokovania sudcovskej rady  zvoláva a  vedie jej  predseda alebo  ním  poverený  podpredseda  sudcovskej  rady.  Program rokovanie schvaľuje sudcovská rada. Predseda súdu a podpredseda súdu má právo byť prítomný na rokovaní sudcovskej rady. Podrobnosti  o  spôsobe  rokovania  sudcovskej  rady, o hlasovaní a o prijímaní uznesení sudcovskej rady upravuje ňou schválený rokovací poriadok.
(8) Hlasovanie sudcovskej rady je verejné; to neplatí ak sudcovská rada rozhoduje o voľbe predsedu sudcovskej rady a podpredsedu sudcovskej rady, kedy je hlasovanie sudcovskej rady tajné. Člen sudcovskej rady nemá hlasovacie právo pri rozhodovaní o veciach, ktoré sa ho priamo dotýkajú. Na  platnosť uznesenia sudcovskej rady je potrebný súhlas nadpolovičnej väčšiny jej  členov.  Ak rozhodnutie sudcovskej rady podľa odseku 10 písm. c) až f) nebolo prijaté jednomyseľne, uznesenie obsahuje aj názor odlišný od názoru väčšiny i s jeho odôvodnením.
(9) Predseda sudcovskej rady zabezpečí zverejnenie informácií o činnosti sudcovskej rady na voľne prístupnej internetovej stránke, najmä termín zasadnutia sudcovskej rady, návrh programu, prijaté uznesenia sudcovskej rady, zápisnicu z hlasovania a zápisnicu zo zasadnutia sudcovskej  rady. Predseda súdu je povinný na žiadosť predsedu sudcovskej rady zverejniť informácie o činnosti sudcovskej rady.
	(10) Sudcovská rada plní najmä tieto úlohy
        a) vyjadruje sa k návrhom  rozpočtov súdov a k čerpaniu rozpočtových prostriedkov, 
        b) prerokúva rozvrh  práce súdov  a zúčastňuje sa na vyhodnocovaní ich plnenia, 
 c) spolupracuje pri hodnotení práce sudcov a vyjadruje sa k hodnoteniu vypracovanému predsedom súdu,
 d) vyjadruje  sa  k  splneniu  podmienok  ustanovených zákonom pre funkčný  postup sudcov, 
e) zaujíma stanoviská  k výberu kandidátov  na vymenovanie sudcov a k návrhom na pridelenie sudcov na súdy vyššieho stupňa,
f) vyjadruje  sa  k  návrhom  na  vymenovanie  predsedov senátov a k návrhom  na ich odvolanie  z funkcie, 
g) vyjadruje sa  k návrhom na vymenovanie  a odvolanie predsedov a podpredsedov súdov,
h) schvaľuje rokovací poriadok.“.	

7.	 § 58b sa dopĺňa odsekom 4, ktorý znie: „(4) Sudcovi, ktorý vykonáva stáž podľa osobitného predpisu ^7) členstvo v sudcovskej rade počas výkonu stáže nezaniká.“.

Poznámka pod čiarou k odkazu  7 znie:
 „^7) § 13 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.“ .  

8.	 Za § 73a sa vkladá § 73b, ktorý vrátane nadpisu znie: 
„ § 73b
Prechodné ustanovenie k úpravám účinným od 1. júla 2003

Členovia sudcovskej rady  podľa tohto zákona sa zvolia  do troch mesiacov  odo dňa  nadobudnutia účinnosti  tohto zákona.  Zvolením sudcovskej rady podľa tohto zákona sa skončí  členstvo v sudcovskej rade členom  sudcovskej rady  zvoleným alebo vymenovaným  podľa  doterajších predpisov .".

Čl. IV

Zákon Slovenskej národnej rady č. 80/1992 Zb. o sídlach a obvodoch súdov Slovenskej republiky, štátnej správe súdov, vybavovaní sťažností a voľbách prísediacich (zákon o štátnej správe súdov) v znení zákona Národnej rady Slovenskej republiky č. 12/1993 Z. z., zákona Národnej rady Slovenskej republiky  č. 110/1993 Z. z., zákona Národnej rady slovenskej republiky č. 318/1993 Z. z., zákona č. 328/1996 Z. z. a zákona č. 385/2000 Z. z. sa mení a dopĺňa takto: 

        1. § 5 sa vypúšťa. 

   2. § 9 znie:
„§ 9
	Štátnu správu najvyššieho súdu, krajských a okresných súdov vykonáva ministerstvo priamo alebo prostredníctvom predsedov týchto súdov; štátnu správu okresných súdov môže vykonávať tiež prostredníctvom predsedov krajských súdov.“.

     3. V § 11 odsek 1 znie: „(1)  Predsedu najvyššieho súdu  v čase  jeho neprítomnosti, alebo keď je funkcia predsedu najvyššieho súdu neobsadená zastupuje v rozsahu jeho práv  a povinností podpredseda najvyššieho súdu. Predseda najvyššieho súdu môže poveriť aj v iných prípadoch podpredsedu najvyššieho súdu,  aby ho zastupoval v rozsahu jeho  práv  a  povinností.“. 

    4. V § 12 ods. 1 písm. c) sa slová „ z práva z hospodárenia s národným majetkom“ nahrádzajú slovami „zo správy s majetkom štátu.“.

   5. V § 12 ods. 2 písm. c) sa na konci pripájajú tieto slová: „podľa § 20 a § 27 ods. 1 písm. a) tohto zákona.“.

Čl. V

Tento zákon nadobúda účinnosť 1. júla 2003.